  Виталий Пронин Ёросын таӵе вожвылъяськон 8-тӥзэ ортчиз.Соослэсь руль бергатэмзэс гинэ ӧз эскере, чаклазы Калашниковлэсь автоматсэ бичаны быгатэмзэс но ыбылӥськемзэс.Ёросын таӵе вожвылъяськон 8-тӥзэ ортчиз. Арысь аре программазэс выльдо. Азьвыл гырыны быгатэмзэс но прицепен ужамзэс чаклаллязы. Таяз рад ӵошатскон ож темалы сӥземын вал.Нырысетӥ этапаз вожвылъяськисьёс сюрес вылын ворттылон правилоосты тодэмзэс  возьматӥзы, юанъёслы валэктонъёс сётъязы. Отӥяз механизаторъёс МТЗ трактор руль сьӧры пуксизы, чебер ворттылыны быгатэмзэс адӟытӥзы. Собере, кабинаысь тэтчыса, автомат бичазы. Инженеръёс но тэк ӧз сылэ. Соос легковой автомобилен ворттылэмзэс возьматӥзы но 5 патронэн 5 мишене йӧттыны тыршизы.Кыӵе команда куронъёсты ӝоггес быдэстӥз, со ик вормиз. Тужгес шаплыез луиз Ленин нимо колхозысь команда. Тракторист Евгений Пушин но инженер Дмитрий Семаков асьсэос ик ӧз оске кадь вормемзылы. Ваньзылы тужгес секыт йӧтӥз автомат бичан но шонер ыбылӥськон. Колхозын уго автомат киын возьыны уг кылдылы. 2-тӥ луиз Свердлов нимо колхоз, 3-тӥ - «Свобода» хозяйство. Вань вормисьёс коньдон премиен пусъемын.Елена Сараматова Туспуктӥз А. Горбунов Теги: гуртудыс ошатскон  